**CENU APTAUJA TNPz 2024/28**

**Ūdensvada pieslēguma izveide Talsu pamatskolas ēdināšanas telpās**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:ūdensvada pieslēguma izveide Talsu pamatskolas ēdināšanas telpās, darbi jāveic saskaņā ar Darbu apjomu tāmi (1. pielikums).
	2. **Darbu izpildes vieta:** Gaismas iela 1, Talsi, Talsu novads, LV-3201.
	3. **Paredzamais līguma izpildes laiks:** 3 (trīs) nedēļu laikā no līguma noslēgšanas brīža.
	4. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2024. gada 18. jūlija plkst. 12:00.**
	2. Kontaktpersona: Talsu pamatskolas saimnieks Viesturs Meijers, tālr. 29490844.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums Nr. TNPz 2024/28 “Ūdensvada pieslēguma izveide Talsu pamatskolas ēdināšanas telpās”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendents pie iesniedzamajiem dokumentiem pievieno no savas puses aizpildītu Pretendenta pieteikumu un finanšu piedāvājumu (2. pielikums).
	3. Lai izvairītos no kļūdām un pieslēguma izveides darbi tiktu plānoti atbilstoši reālajai situācijai, pirms piedāvājuma iesniegšanas no pretendenta puses vēlama objekta apsekošana. Par objekta apsekošanu nepieciešams iepriekš vienoties ar 2.2. punktā minēto kontaktpersonu.
	4. Piedāvājumam jāatbilst Darbu apjomu tāmei (1. pielikums). Pretendentam jāizstrādā un jāiesniedz Darbu apjomu tāme atbilstoši Ministru kabineta 2017. gada 3. maija noteikumiem Nr. 239 noteikumi par Latvijas būvnormatīvu LBN 501-17 “Būvizmaksu noteikšanas kārtība”.
	5. Pretendents iepriekšējo 5 (piecu) gadu laikā (2019., 2020., 2021., 2022., 2023. un 2024. gadā līdz piedāvājumu iesniegšanas termiņa beigām) ir izpildījis 1 (vienu) līgumu, kura ietvaros veikti ūdensvada pieslēguma izveides darbi. Darbiem ir jābūt pilnībā pabeigtiem uz piedāvājuma iesniegšanas dienu. Pie iesniedzamajiem dokumentiem jāpievieno apliecinoši dokumenti, kas pierāda pretendenta atbilstību prasītajai pieredzei (t.i., akts un citi dokumenti, kas apliecina veiktos darbus) un 1 (viena) pozitīva atsauksme no pasūtītāja.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
	7. Pretendentam ir tiesības iekļaut darbu apjomu tāmē **ekvivalentus materiāliem, iekārtām un izstrādājumiem**, attiecīgajā darbu apjomu tāmes pozīcijā norādot tā nosaukumu un apzīmējumu “EKVIVALENTS”.
4. **Piedāvājuma cena**: Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiks veikta 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde**
	1. Pārbaudīs piedāvājumu atbilstību Instrukcijā pretendentam un Darbu apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darbu apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam un Darbu apjomu tāmē noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.